**K I V O N A T**

**Tiszagyulaháza Községi Önkormányzat Képviselő-testületének 2021. augusztus 24-én megtartott rendkívüli, nyilvános ülésének jegyzőkönyvéből**

**Tiszagyulaháza Község Önkormányzata**

**Képviselő-testületének**

**10/2021. (VIII. 24.) számú határozata**

**az önkormányzati tulajdonban lévő Kinizsi Pál utca és a Zrínyi Miklós utca egy szakaszának felújítására érkezett ajánlatok elbírálásáról**

Tiszagyulaháza Község Önkormányzata Képviselő-testülete megismerte a Tiszagyulaháza, Kinizsi Pál utca és a Zrínyi Miklós utca egy szakaszának felújítására beérkezett kivitelezői ajánlatokat, és úgy határoz, hogy az önkormányzat a legkedvezőbb árat adó ajánlattevővel, a PAPEX Kft-vel (3525 Miskolc, Régiposta utca 16. 1/107.) vállalkozási szerződést köt az ajánlattevő által adott bruttó 22.360.733 Ft összegű vállalkozási díj vállalásával.

Tiszagyulaháza Község Önkormányzata a fenti vállalkozási díjból 18.999.200 Ft-ot a Magyarország 2021. évi központi költségvetéséről szóló 2020. évi XC. törvényben meghatározott, az önkormányzati feladatellátást szolgáló fejlesztések támogatásra kiírt pályázat keretében kapott támogatásból, 3.361.533 Ft önerőt az önkormányzat 2021. évi költségvetése terhére biztosít.

Felkéri a polgármestert, hogy a döntéséről az ajánlattevőket értesítse, és felhatalmazza a PAPEX Kft-vel megkötendő vállalkozási szerződés, valamint a kivitelezéshez szükséges dokumentumok aláírására, és nyilatkozatok megtételére.

**Határidő:** 2021. október 31. **Felelős:** Mikó Zoltán polgármester

**Mikó Zoltán sk. Dr. Kiss Imre sk.**

**polgármester jegyző**

**A kivonat hiteléül:**

Tiszagyulaháza, 2021. augusztus 24.

**Mészárosné Szincsák Mária**

**jegyzőkönyvvezető**